text: Tre mænd delte lussinger ud til forbipasserende
  22 januar 2017 kl. 07.59
  Tre mænd er sigtet for vold, efter at de i nat helt umotiveret uddelte lussinger til forbipasserende på gaden i Esbjerg.
  Fire unge mænd fik sig en ubehagelig nat i Esbjerg, efter at de helt umotiveret blev overfaldet af tre mænd på gaden i Esbjerg natten til søndag.
  De tre mænd på henholdsvis 22, 28 og 30 år er nu sigtet for vold. Det fortæller vagtchef ved Syd- og Sønderjyllands Politi, Claus Skovgaard til TV SYD.
  De unge uromagere begyndte angiveligt helt umotiveret at uddele lussinger til  to tilfældige mænd, som de mødte på Englandsgade i Esbjerg. To andre forbipasserende ville gribe ind for at stoppe overfaldet, men de fik også slag i ansigtet som svar.
  Episoden fandt sted lidt over midnat, og ingen kom til skade udover nogle ubehagelige knubs.
  